Di tefsut, yemma texddem leḥwal ufexar am telawin merra n taddart. Xas akken yeb‘ed ansi id-tettawi talaɣt. Deg yimuras, walaɣ-tt amek is txeddem akken ad d-teffeɣ lewwaɣet am leḥrir am akken i d-teqqar. Aseggas-nni texdem aṭas n leḥwal: tibuqalin, tasilin, iḍujan n usewwi n temtunt, tisebalin i waman, ticbula n zzit texdem daɣen ikufan i ujma‘ n leɣella; axaṭer di taddart-iw njmme‘ kra ara d-nawi d leɣella deg unebdu i ccetwa.